દેશની દરેક વ્યક્તિ પાસે પોતાનું બેંક એકાઉન્ટ હોય એ ઉદ્દેશ સાથે વડા પ્રધાન નરેન્દ્ર મોદીએ પ્રધાનમંત્રી જન ધન યોજનાની શરૂઆત કરી હતી. આ યોજના શરૂ થયાને બે વર્ષ જેવો સમય થવા આવ્યો છે ત્યારે એ જાણવું જરૂરી બને છે કે કરોડોની સંખ્યામાં ખાતાં તો ખૂલ્યાં પણ બેલેન્સ કેટલું છે? ઓગસ્ટ, ૨૦૧૪માં જન ધન યોજના અંતર્ગત જેટલાં ખાતાં ખૂલ્યાં હતાં તેનું સરેરાશ બેલેન્સ ૭૯૫ રૂપિયા હતું જે મે, ૨૦૧૬માં ૧૭૩૫ રૂપિયા થયું હતું. મતલબ કે બેલેન્સ એકાઉન્ટમાં ૧૧૮ ટકાનો વધારો થયો.